3
[image: Kretingos_sav_logo_RGB_BW - Copy]

KRETINGOS RAJONO SAVIVALDYBĖS TARYBA

SVEIKATOS APSAUGOS IR SOCIALINIŲ REIKALŲ KOMITETO POSĖDŽIO PROTOKOLAS

2026 m. spalio 28 d. Nr. T16-59

Posėdis įvyko 2026-10-27 13.00–14.10 val.
Posėdžio pirmininkas – Sveikatos apsaugos ir socialinių reikalų komiteto (toliau – Komitetas) pirmininkė Jolanta Girdvainė.
Posėdžio sekretorė – Kretingos rajono savivaldybės (toliau – Savivaldybės) Bendrojo skyriaus vyr. specialistė Reda Pilelienė.
Dalyvauja Komiteto nariai: Vladas Baltuonis (nuotoliniu būdu), Gileta Gedvilienė, Juozas Mažeika (nuotoliniu būdu), Justė Stonkutė, Saulius Šopaga (nuotoliniu būdu), Vitalija Valančiutė (nuotoliniu būdu).
Dalyvauja kviestieji asmenys: 
Simona Baublienė – Vietinio ūkio ir turto valdymo skyriaus vyr. specialistė.
Vaida Jakumienė – Savivaldybės vicemerė.
Antanas Kalnius – Savivaldybės meras.
Viktorija Karčiauskienė – Tarybos posėdžių sekretorė.
[bookmark: _Hlk225252102]Lina Kručiuvienė – Asmenų su negalia reikalų koordinatorė.
Lukrecija Lengvinė – Strateginio planavimo ir investicijų skyriaus vedėja.
Edita Samalienė – Ekonomikos ir biudžeto skyriaus vyr. specialistė.

Posėdžiui pirmininkavo Sveikatos apsaugos ir socialinių reikalų komiteto pirmininkė Jolanta Girdvainė, kuri paskelbė posėdžio pradžią. Komiteto pirmininkė pasiūlė pradėti posėdį nuo spalio mėnesio veiklos plane numatyto klausimo – asmenų su negalia problematikos ir galimų sprendimo būdų aptarimo. Šiuo tikslu į posėdį pakviesta asmenų su negalia reikalų koordinatorė Lina Kriučiuvienė. Tarybos sprendimų darbotvarkę pasiūlyta patvirtinti vėliau. 
Prieštaravimų nepateikta. 
Asmenų su negalia reikalų koordinatorė Lina Kručiuvienė pristatė asmenų su negalia reikalų koordinatorės funkcijas ir asmenų su negalia situaciją savivaldybėje. Atkreipė dėmesį į socialinių paslaugų prieinamumo problemas, ypač tais atvejais, kai asmenys dėl sveikatos būklės ar kitų priežasčių patys negali kreiptis pagalbos. Pristatymas parengtas remiantis oficialiais duomenimis ir praktine patirtimi. Informacija buvo pateikta skaidrėse.
Informacija išklausyta.
Vyko komitete dalyvavusių asmenų diskusija. Diskusijoje dalyvavo Asmenų su negalia reikalų koordinatorė Lina Kručiuvienė, komiteto pirmininkė Jolanta Girdvainė, vicemerė Vaida Jakumienė, komiteto nariai Juozas Mažeika ir Justė Stonkutė.
Diskutuota apie socialinių paslaugų prieinamumą asmenims su negalia ir socialinio darbo organizavimo spragas savivaldybėje. Akcentuota, kad trūksta specialistų, kurie aktyviai identifikuotų pagalbos poreikį turinčius asmenis, padėtų jiems susitvarkyti dokumentus, nuvykti į sveikatos priežiūros įstaigas ir gauti reikalingas paslaugas. Ypatingas dėmesys atkreiptas į Kretingos miesto seniūniją, kurioje nėra darbuotojo, vykdančio šias socialinio darbo funkcijas.
Diskusijos metu pasiūlyta įvertinti galimybę išplėsti seniūnijų specialistų funkcijas ir nustatyti, kaip organizuoti socialinį darbą Kretingos mieste, taip pat išanalizuoti kitų savivaldybių patirtį.
NUTARTA. Pavesti savivaldybės administracijai išanalizuoti esamą situaciją, įvertinti galimus socialinio darbo organizavimo sprendimus, reikalingus žmogiškuosius išteklius ir pateikti komitetui konkrečius pasiūlymus. Prie klausimo numatyta grįžti gavus administracijos išvadas.
Toliau pereita prie darbotvarkėje numatytų klausimų svarstymo.
1. Dėl Sveikatos apsaugos ir socialinių reikalų komiteto posėdžio darbotvarkės patvirtinimo. Pranešėja – Jolanta Girdvainė.
Pasiūlymų dėl darbotvarkės nepateikta.
Posėdžio pirmininkė Jolanta Girdvainė informavo, kad bus svarstomi du papildomi į darbotvarkę neįtraukti klausimai, dėl kurių taip pat numatyta diskusija.
NUTARTA. Darbotvarkei pritarta bendru sutarimu.
2. SVARSTYTA. Dėl Sigutės Ežerskienės priėmimo į Kretingos rajono savivaldybės kontrolės ir audito tarnybos savivaldybės kontrolieriaus pareigas, laimėjus konkursą (spr. prj. T1-268).
NUTARTA. Vienbalsiai sprendimo projektui pritarta.
3. SVARSTYTA. Dėl Mindaugo Mickaus atleidimo iš Kretingos rajono savivaldybės kontrolės ir audito tarnybos savivaldybės kontrolieriaus pareigų ir grąžinimo į ankstesnes pareigas (spr. prj. T1-271).
NUTARTA. Vienbalsiai sprendimo projektui pritarta.
4. SVARSTYTA. Dėl sutikimo pagerinti ar pertvarkyti ilgalaikį materialųjį turtą, esantį Atžalyno g. 14-1, Vydmantų k., Kretingos r. (spr. prj. T1-276). Pranešėja – Simona Baublienė.
NUTARTA. Vienbalsiai sprendimo projektui pritarta.
5. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-2 „Dėl Kretingos rajono savivaldybės 2026−2028 metų biudžeto patvirtinimo“ pakeitimo (spr. prj. T1-279). Pranešėja – Edita Samalienė.
NUTARTA. Vienbalsiai sprendimo projektui pritarta.
6. SVARSTYTA. Dėl Kretingos rajono savivaldybės tarybos 2026 m. sausio 29 d. sprendimo Nr. T2-1 „Dėl Kretingos rajono savivaldybės 2026–2028 metų strateginio veiklos plano tvirtinimo“ pakeitimo (spr. prj. T1-280). Pranešėja – Lukrecija Lengvinė.
NUTARTA. Vienbalsiai sprendimo projektui pritarta.
Papildomas klausimas. 
7.	SVARSTYTA. Dėl Kretingos rajono savivaldybės ilgalaikio materialiojo turto perdavimo valdyti ir naudotis panaudos pagrindais Kretingos tinklinio klubui (spr. prj. T1-283). Pranešėja – S. Baublienė.
NUTARTA. Vienbalsiai sprendimo projektui pritarta.
8.	Kiti klausimai.
Aptartas protokolinis sprendimas inicijuoti bendradarbiavimo sutarčių pasirašymą su AB „Via Lietuva“ dėl autobusų stotelių įrengimo.
Vyko diskusija. Diskusijoje dalyvavo Savivaldybės meras Antanas Kalnius, komiteto pirmininkė Jolanta Girdvainė, komiteto nariai Justė Stonkutė ir Juozas Mažeika.
Diskutuota dėl keturių autobusų stotelių įrengimo Kretingos–Raguviškių–Budrių ir Kretingos–Skuodo kelių ruožuose. Aptarti galimi stotelių įrengimo kaštai, kurie preliminariai galėtų siekti 80–120 tūkst. eurų už vieną stotelę, taip pat būtini projektavimo, saugaus privažiavimo, šaligatvių ir kitų infrastruktūros elementų įrengimo reikalavimai.
Diskusijos metu akcentuotas vaikų saugumas ir naujai besiformuojančių gyvenamųjų kvartalų gyventojų poreikiai. Taip pat išreikštos abejonės dėl stotelių įrengimo tikslingumo kelio ruože, kuriame netoliese jau yra kitų stotelių. Siūlyta derėtis su VĮ „Via Lietuva“ dėl galimybės pakeisti esamų stotelių vietas ir įvertinti alternatyvius sprendimus. Aptarta ir galima kelių atkarpų perėmimo savivaldybės žinion rizika dėl būsimų priežiūros bei rekonstrukcijos išlaidų.
Galutinis sprendimas komitete nepriimtas. Bendru sutarimu sutarta klausimą palikti tolesniam svarstymui Savivaldybės taryboje, įvertinus finansines galimybes ir galimus alternatyvius sprendimus.
Komiteto pirmininkė Jolanta Girdvainė priminė ankstesnę diskusiją dėl psichikos sveikatos paslaugų prieinamumo vaikams ir paaugliams. Informavo, kad savivaldybės administracija spalio 12 d. išsiuntė raštą Valstybinei ligonių kasai, kuriame išsamiai pristatyta esama situacija rajone. Atkreiptas dėmesys į ilgas eiles psichologiniam vertinimui ir psichikos sveikatos paslaugoms gauti, galimą nepakankamą finansavimą bei specialistų trūkumą. Sutarta sulaukti Valstybinės ligonių kasos atsakymo ir, įvertinus gautą informaciją, grįžti prie klausimo bei numatyti tolesnius veiksmus.
Prieštaravimų nepateikta.
NUTARTA. Sulaukti atsakymo ir tuomet spręsti dėl tolesnių veiksmų.
Komiteto pirmininkė Jolanta Girdvainė pasiteiravo, ar komiteto nariai turi kitų klausimų ar pasiūlymų. Daugiau pasisakymų nebuvo.
Posėdis baigtas 14.10 val. 

Sveikatos apsaugos ir socialinių reikalų komitete pateikti pasiūlymai, pastebėjimai
1.	Komiteto posėdžio pradžia pradėta nuo spalio mėnesio veiklos plane numatyto klausimo – asmenų su negalia problematikos ir galimų sprendimo būdų aptarimo.
Po komitete dalyvavusių asmenų diskusijos.
NUTARTA. Pavesti savivaldybės administracijai išanalizuoti esamą situaciją, įvertinti galimus socialinio darbo organizavimo sprendimus, reikalingus žmogiškuosius išteklius ir pateikti komitetui konkrečius pasiūlymus. Prie klausimo numatyta grįžti gavus administracijos išvadas.
2.	Posėdžio pabaigoje komiteto pirmininkė Jolanta Girdvainė informavo, kad dėl vaikų ir paauglių psichikos sveikatos paslaugų prieinamumo problemų savivaldybė kreipėsi į Valstybinę ligonių kasą. 
NUTARTA. Sulaukti atsakymo ir tuomet spręsti dėl tolesnių veiksmų.

Posėdžio pirmininkė					Jolanta Girdvainė


Posėdžio sekretorė					Reda Pilelienė

